এ ঘটনায় বঙ্গবন্ধু সেতু পূর্ব থানার এসআই নূরে আলম সিদ্দিকী বাদী হয়ে বাসের চালক আলম খন্দকার ও তার সহযোগী নাজমুলের বিরুদ্ধে মামলা করেন। গ্রেফতার নাজমুল আদালতে ১৬৪ ধারায় জবানবন্দি দেন। ওসি বলেন, ‘জবানবন্দিতে বাসের চালক আলম ও সুপারভাইজার এরশাদ মেয়েটিকে নির্যাতন করে বলে স্বীকার করেন নাজমুল। তার দাবি, ওই সময় তিনি বাসের বাইরে দাঁড়িয়ে পাহারা দিচ্ছিলেন।’ নাজমুলের দেওয়া তথ্যেই সুপারভাইজার এরশাদকে গ্রেফতার করা হয় বলে জানান এ পুলিশ কর্মকর্তা।